બીજી તરફ પૃથ્વીની માફક આકાશમાં પણ ભંગાર ફેલાઈ ચૂક્‌યો છે, કેમ કે સતત ઉપગ્રહ લોન્ચ થાય છે અને વારંવાર અવકાશ પ્રવાસ પણ યોજાય છે. અવકાશી ભંગારની કોઈ નવાઈ નથી, પરંતુ પૃથ્વી પર આવીને કોઈનો જીવ લે એવી ઘટના રેર કિસ્સામાં બનતી હોય છે. ૧૯૯૭માં અમેરિકાના ઓકલોહામાંમાં ડેલ્ટા રોકેટનો ભંગાર પડ્યો એમાં લોટિસ નામની મહિલાને મામુલી અસર થઈ હતી. સ્પેસ શટલ કોલંબિયા ૨૦૦૩માં તૂટી પડ્યું ત્યારે તેમાં રહેલા સાતેય અવકાશયાત્રીઓનાં મોત થયાં હતાં. ૮૦,૦૦૦ ટુકડામાં ફેલાયેલો તેનો ભંગાર અમેરિકાના ઉત્તર ભાગમાં ઠેર ઠેર વેરાયો હતો. પરંતુ એ પરત આવતી વખતની દુર્ઘટના હતી.